
ประกาศองค์การบริหารส่วนตำบลนาประดู่
เรื่อง  การรับสมัครนักเรียนเพื่อเข้าเรียนในศูนย์พัฒนาเด็กเล็กตำบลนาประดู่
ประจำปีการศึกษา 2564
……………………………………………………………….
	ด้วยศูนย์พัฒนาเด็กเล็กตำบลนาประดู่ หมู่ที่ 4 ตำบลนาประดู่ อำเภอโคกโพธิ์ จังหวัดปัตตานี จะเปิดรับสมัครนักเรียน โดยทำการคัดเลือกให้เข้าเรียนในศูนย์พัฒนาเด็กเล็ก ประจำปีการศึกษา 2564 ตามหลักเกณฑ์และเงื่อนไขในการรับสมัครดังต่อไปนี้
1. คุณสมบัติของผู้สมัคร
1.1 นักเรียนที่สมัครต้องมีภูมิลำเนาหรืออาศัยอยู่ในเขตองค์การบริหารส่วนตำบลนาประดู่
1.2 นักเรียนที่สมัครต้องมีอายุครบ 2 ปีบริบูรณ์ นับถึงวันที่ 16 พฤษภาคม 2564
(เด็กที่เกิดระหว่างวันที่ 17 พฤษภาคม 2562 ถึงวันที่ 16 พฤษภาคม 2564)                                  
1.3 นักเรียนต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือโรคอื่น ๆ ที่จะทำให้        
เป็นอุปสรรคต่อการเรียน

2. จำนวนนักเรียนที่รับเข้าเรียนศูนย์พัฒนาเด็กเล็ก			จำนวน  50 คน

3. หลักฐานและเอกสารที่ต้องนำมาในวันสมัคร
3.1 ใบสมัครของศูนย์พัฒนาเด็กเล็ก ฯ ที่กรอกข้อความสมบูรณ์แล้ว	จำนวน 1 ชุด
3.2 สำเนาทะเบียนบ้านของนักเรียน					จำนวน 1 ชุด
3.3 สำเนาสูติบัตรของนักเรียน					จำนวน 1 ชุด
3.4 รูปถ่ายขนาด 1 นิ้ว (ถ่ายไม่เกิน 6 เดือน )				จำนวน 6 รูป
3.5 สมุดบันทึกสุขภาพแม่และเด็ก เล่มสีชมพู สำเนาถ่ายหน้าแรก	จำนวน 1 ชุด
3.6 สำเนาบัตรประชาชนของบิดา – มารดา				จำนวน 1 ชุด
3.7 สำเนาทะเบียนบ้านของบิดา – มารดา				จำนวน 1 ชุด

4. วัน เวลา สถานที่รับสมัคร
4.1 ใบสมัคร ติดต่อรับได้ที่ศูนย์พัฒนาเด็กเล็กตำบลนาประดู่ หมู่ที่ 4 ตำบลนาประดู่ อำเภอโคกโพธิ์ จังหวัดปัตตานี ตั้งแต่บัดนี้เป็นต้นไป
4.2 กำหนดการรับสมัครตั้งแต่วันที่ 1 มีนาคม – 30 เมษายน 2564 ตั้งแต่เวลา      
 08.00 – 16.00 


	5. กำหนดการเปิด – ปิดเรียน

		ภาคเรียนที่ 1    เปิดเรียนตั้งแต่วันที่ 17 พฤษภาคม 2564 – 31 ตุลาคม 2564
		ภาคเรียนที่ 2    เปิดเรียนตั้งแต่วันที่ 1 พฤศจิกายน 2564 – 16 พฤษภาคม 2565
· เปิดเรียนวันจันทร์ – วันศุกร์ (หยุดวันเสาร์วันอาทิตย์และวันนักขัตฤกษ์)
· เวลามาเรียน 7.30 น. เวลาเลิกเรียน 15.00 น.

6. อุปกรณ์การเรียน
	ศูนย์พัฒนาเด็กเล็กจัดให้ตลอดปีการศึกษา

7. เครื่องใช้สำหรับเด็ก
	7.1 เครื่องใช้ส่วนตัว เช่น แปรงสีฟัน สบู่ แก้วน้ำ หวี แป้ง (ผู้ปกครองจัดหาเอง)
7.2 เครื่องใช้อื่น ๆ ประกอบด้วย ชุดนักเรียน ชุดพละ ชุดพื้นเมือง ผ้าขนหนู และชุดเครื่อง     นอน กระเป๋า (ผู้ปกครองจัดหาเองตามแบบที่ ศพด.ตำบลนาประดู่กำหนด)

	8. อาหารสำหรับเด็ก  ศูนย์พัฒนาเด็กเล็กจัดอาหารให้ 3 เวลา ดังนี้
		
· เวลา 10.00 น.		อาหารเสริมนม
· เวลา 11.30 น.		อาหารกลางวัน
· เวลา 14.00 น.		อาหารว่าง

	9. การรักษาความปลอดภัยแก่นักเรียน
9.1 การรับ – ส่งเด็ก ทางอบต.นาประดู่มีรถรับส่งนักเรียนทุกวัน และมีครูเวรคอยรับผิดชอบดูแลเด็กตลอดระยะเวลาการเดินทาง 
9.2 ในกรณีเด็กหยุดเรียนด้วยประการใดก็ตาม ผู้ปกครองจะต้องแจ้งให้ทางศูนย์พัฒนาเด็กเล็กทราบเป็นลายลักษณ์อักษรหรือทางโทรศัพท์
9.3 ห้ามนักเรียนนำเครื่องดื่ม น้ำอัดลม น้ำหวาน ขนมกรุบกรอบ และเครื่องใช้ที่อาจเกิดอันตรายมาที่ศูนย์พัฒนาเด็กเล็กโดยเด็ดขาด
9.4 ห้ามนักเรียนสวม หรือนำเครื่องประดับทุกชนิด ของเล่นมาที่ศูนย์พัฒนาเด็กเล็ก หากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใด ๆ ทั้งสิ้น
9.5 หากผู้ปกครองมีปัญหาใด ๆ เกี่ยวกับนักเรียน โปรดติดต่อครู หรือผู้ดูแลเด็ก โดยตรงหรือมีการนัดหมายล่วงหน้าก็จะทำให้สะดวกขึ้น

